CELEX: 62016TN0734
Language: da
Date: 2016-10-19 00:00:00
Title: Sag T-734/16: Sag anlagt den 19. oktober 2016 — Argyraki mod Kommissionen

12.12.2016   
            
            
               DA
            
            
               Den Europæiske Unions Tidende
            
            
               C 462/36
            
         Sag anlagt den 19. oktober 2016 — Argyraki mod Kommissionen
   (Sag T-734/16)
   (2016/C 462/47)
   Processprog: fransk
   
      Parter
   
   
      Sagsøger: Vassilia Argyraki (Bruxelles, Belgien) (ved advokat S. Pappas)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen truffet af Kontoret for Forvaltning og Fastsættelse af Individuelle Rettigheder (PMO) den 29. januar 2016 annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrører den anden periode, hvor sagsøgeren var ansat som hjælpeansat, hvorefter den anfægtede afgørelse er begrundet med en ikke-eksisterende hjemmel, eftersom der ikke er opstillet en betingelse om institutionsskifte i hverken Kommissionens konklusion 229/04 af 7. april 2004, artikel 4, stk. 1, i bilag VIII til vedtægten for tjenestemænd i Den Europæiske Union eller i retspraksis. Denne del af den anfægtede retsakt er dermed ulovlig og skal annulleres.
            
         
               2.
            
            
               Andet anbringende vedrører den første periode, hvor sagsøgeren var ansat som hjælpeansat, hvorefter den i den anfægtede afgørelse anvendte og i forslag 229/04 opstillede betingelse om uafbrudt tjeneste i mere end et år udgør en undtagelse til artikel 4, stk. 1, i bilag VIII til vedtægten for tjenestemænd i Den Europæiske Union, således som denne bestemmelse fortolkes i retspraksis. Denne del af den anfægtede retsakt er dermed ulovlig og skal annulleres.